21. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 407756/6081 της 20/21 Σεπτ. 1994 (ΦΕΚ Β 711) Πρόγραμμα Πρόωρης Συνταξιοδότησης Αγροτών στα πλαίσια εφαρμογής του Καν. (ΕΟΚ) 2079/92. Με την περίπτ. α της με αριθμ. 359475/2411/31 Μαΐου-13 Ιουν. 1995 (ΦΕΚ Β΄ 511) αποφ. Υπ. Εθν. Οικ., Οικον. και Γεωργίας κατωτ. αριθ. 23, ορίστηκε ότι από της ενάρξεως πλήρους λειτουργίας των Νομαρχιακών Αυτοδιοικήσεων, όπου στην παρούσα απόφαση αναγράφεται η λέξη «Νομάρχης» εφεξής νοείται ο «Αιρετός Νομάρχης» όπου δε «Δ/νση Γεωργίας» νοείται «η Υπηρεσία Γεωργίας της Νομαρχιακής Αυτοδιοίκησης». Έχοντας υπόψη: Τις διατάξεις: α)του άρθρου 1 παρ. 1, 2 και 3 του Ν. 1338/1983 Εφαρμογή του Κοινοτικού Δικαίου (Α΄ 34), όπως τροποποιήθηκε από το άρθρο 6 του Ν. 1440/1984 Συμμετοχής της Ελλάδος στο κεφάλαιο, στα αποθέματα και στις προβλέψεις της Ευρωπαϊκής Τράπεζας Επενδύσεων, στο κεφάλαιο της  Σελ. 1068,2044 Τεύχος 1326 Σελ. 6 Ευρωπαϊκής Κοινότητας Άνθρακος και Χάλυβος και του Εφοδιασμού ΕΥΡΑΤΟΜ (Α΄ 70) και το άρθρο 65 του Ν. 1892/1990 (Α΄ 101). β)του άρθρου 22 παρ. 3 του Ν. 992/1979 «Περί οργανώσεων των διοικητικών υπηρεσιών για την εφαρμογή της Συνθήκης προσχώρησης της Ελλάδος στις Ευρωπαϊκές Κοινότητες και ρύθμιση συναφών και οργανωτικών θεμάτων» (Α΄ 280). γ)του άρθρου 1 παρ. 4 του Ν.Δ. 131/1974 «περί παροχής οικονομικών ενισχύσεων εις την γεωργικήν, κτηνοτροφικήν, δασικήν και αλιευτικήν παραγωγήν» (Α΄ 220), όπως τροποποιήθηκε με το άρθρο 4 παρ. 2 του Ν. 1409/ 1983 τροποποίηση και συμπλήρωση των διατάξεων του Ν.Δ. 131/1974 «περί παροχής οικονομικών ενισχύσεων εις την γεωργικήν, κτηνοτροφικήν, δασικήν και αλιευτικήν παραγωγήν και άλλες διατάξεις». δ)του άρθρου 29Α του Ν. 1558/1985 «Κυβέρνηση και Κυβερνητικά Όργανα» (Α΄ 137), όπως το άρθρο αυτό προστέθηκε με το άρθρο 27 του Ν. 2081/1992 (Α΄ 154). ε)του άρθρου 39 παρ. 10 του Ν. 2065/92, που αφορά τις κοινές αποφάσεις των Υπουργών Γεωργίας και Οικονομικών για έγκριση οικονομικών ενισχύσεων. στ)του άρθρου 1 του Ν. 2237/94 «Εφαρμογή του κανονισμού (ΕΟΚ) αριθμ. 2079/92 και ρύθμιση συναφών θεμάτων» (ΦΕΚ 149Α/15.9.94). 2.Τον Καν. (ΕΟΚ) 2079/92 ΕΟΚ του Συμβουλίου της 30ης Ιουνίου 1992 για τη θέσπιση κοινοτικού καθεστώτος παροχής ενισχύσεων στην πρόωρη συνταξιοδότηση των γεωργών (Ε.Ε. Αρ. L 215 της 30.6.91). 3.Την αριθ. Ε(94) 1282/14.7.94 απόφαση της Ευρωπαϊκής Επιτροπής με την οποία εγκρίθηκε το πρόγραμμα της «Πρόωρης Συνταξιοδότησης Αγροτών» στα πλαίσια εκτέλεσης του Καν. (ΕΟΚ)2079/72 στην Ελλάδα, αποφασίζουμε: 39.Λ.η.21 Συνταξιοδότηση Ο.Γ.Α. Άρθρο 8 Η απόφαση αυτή να δημοσιευτεί στην Εφημερίδα της Κυβερνήσεως. ΠΙΝΑΚΑΣ 1 ΕΛΑΧΙΣΤΟ ΜΕΓΕΘΟΣ ΓΕΩΡΓΙΚΗΣ  ΕΚΜΕΤΑΛΛΕΥΣΗΣ ΓΙΑ ΕΝΤΑΞΗ  ΣΤΟ ΠΡΟΓΡΑΜΜΑ ΤΗΣ ΠΡΟΩΡΗΣ  ΣΥΝΤΑΞΙΟΔΟΤΗΣΗΣ ΚΑΛΛΙΕΡΓΕΙΕΣ ΕΚΤΑΣΗ (σε στρέμ.) Ξηρικές      25 Ποτιστικές       10 Καπνά        5(+ποσόστωση) Δενδρώδεις καλλ/γειες      10 Αμπέλια        5 ΠΙΝΑΚΑΣ ΕΝΔΕΙΚΤΙΚΗ ΕΤΗΣΙΑ ΚΑΤΑΝΟΜΗ  ΔΙΚΑΙΟΥΧΩΝ 1994  5.000 1995 10.000 1996 15.000 1997 10.000 1998 10.000 39.Λ.η.21 Συνταξιοδότηση Ο.Γ.Α. Άρθρο 1 Καθορίζονται οι όροι, οι προϋποθέσεις και οι περιορισμοί υπό τους οποίους ισχύει το πρόγραμμα της «Πρόωρης Συνταξιοδότησης των Αγροτών» με εφαρμογή του Καν. (ΕΟΚ)2079/92, όπως αυτό εγκρίθηκε με την αριθμ. (94) 1282/14.7.94 απόφαση της Ευρωπαϊκής Επιτροπής. Άρθρο 2 Για την εφαρμογή του μέτρου οι ακόλουθοι όροι έχουν την αντίστοιχη προσδιοριζόμενη έννοια: α)Γεωργία Είναι ο τομέας της οικονομίας, ο οποίος περιλαμβάνει τις δραστηριότητες των κλάδων οι οποίοι αποσκοπούν στην παραγωγή των γεωργικών προϊόντων, όπως αυτά ορίζονται στο άρθρο 22 του Ν. 992/1979 «Περί οργανώσεως των διοικητικών υπηρεσιών δια την εφαρμογή της Συνθήκης Προσχωρήσεως κ.λ.π. πλην των τοιούτων της θαλάσσιας αλιείας και των δασών). β)Γεωργική εκμετάλλευση Είναι η οικονομική μονάδα παραγωγής προς πώληση  ενός ή περισσοτέρων προϊόντων, των κλάδων γεωργίας με ενιαία διοίκηση και διαχείριση. Στις δραστηριότητες της γεωργικής εκμετάλλευσης περιλαμβάνεται παράλληλα με την παραγωγή των προϊόντων και η διακίνηση, μεταφορά, τυποποίηση, συσκευασία, αποθήκευση, τοποθέτηση μέχρι του σταδίου της χονδρικής πώλησης αποκλειστικά των προϊόντων που παράγει η ίδια γεωργική εκμετάλλευση, καθώς και η πρώτη χωρική μεταποίησή τους. γ)Γεωργός κατά κύρια απασχόληση Το φυσικό πρόσωπο το οποίο λαμβάνει τουλάχιστον το 50% του συνολικού του εισοδήματος από την απασχόλησή του στη γεωργική εκμετάλλευση και απασχολείται σ’ αυτήν αυτοπροσώπως και επαγγελματικά τουλάχιστον κατά το 50% του συνολικού χρόνου απασχόλησής του. δ)Απασχόληση στην Γεωργία Η προσωπική εργασία που προσφέρεται συστηματικά από το φυσικό πρόσωπο στην ιδιόκτητη ή μη ιδιόκτητη γεωργική εκμετάλλευση, με σκοπό την επίτευξη οικονομικού αποτελέσματος. ε)Αρχηγός Γεωργικής Εκμετάλλευσης αα)Αρχηγός γεωργικής εκμετάλλευσης θεωρείται το φυσικό πρόσωπο, που είναι οικονομικά και νομικά υπεύθυνο για τη γεωργική εκμετάλλευση και συμμετέχει ενεργά στην κανονική λειτουργία της. ββ)Για την ίδια οικογενειακή εκμετάλλευση δεν μπορεί να θεωρηθούν αρχηγοί, περισσότερα από ένα άτομα με κοινή οικονομία. γγ)Στα πλαίσια της οικογένειας η γεωργική εκμετάλλευση είναι ενιαία και αδιαίρετη ανεξάρτητα από το πραγματικό γεγονός, ποιος από τους συζύγους είναι αρχηγός της. δδ)Σε περίπτωση συνιδιοκτησίας (περιουσία εξ αδιαιρέτου) από συνιδιοκτήτες, που δεν ανήκουν στην ίδια οικογένεια, εφόσον προκύπτει από τα στοιχεία της Α.Τ.Ε. ή από βεβαίωση του Δήμου ή της Κοινότητας ή άλλο αποδεικτικό στοιχείο ότι παρά το αδιαίρετο της περιουσίας οι συνιδιοκτήτες ασκούν την εκμετάλλευσή τους χωριστά, τότε είναι δυνατόν η αδιαίρετη ιδιοκτησία να θεωρηθεί ως περισσότερες από μία εκμεταλλεύσεις με διαφορετικούς αρχηγούς. στ)Κάτοχος γεωργικής εκμετάλλευσης θεωρείται: αα)Ο ιδιοκτήτης γεωργικής εκμετάλλευσης. ββ)Τα μέλη της ίδιας οικογένειας, που έχουν εξουσιοδοτηθεί με ειδικό πληρεξούσιο για να διαχειρίζονται και να μεταβιβάζουν τη γεωργική εκμετάλλευση. -Σε περίπτωση που δεν υπάρχουν τίτλοι κυριότητας λόγω των ειδικών συνθηκών που υπάρχουν ακόμη στη χώρα μας, τότε ο ενδιαφερόμενος πρέπει να αποδείξει με κάθε νόμιμο τρόπο την ιδιοκτησία του. ζ)«Διάδοχος γεωργός» το φυσικό πρόσωπο που διαδέχεται στη γεωργική εκμετάλλευση τον αποχωρούντα (πρόωρα συνταξιοδοτημένο γεωργό) σύμφωνα με τα προβλεπόμενα στο άρθρο 2 και 5 παρ. 2 του Καν. (ΕΟΚ) 2079/92. Άρθρο 3 α)Φορέας εφαρμογής του Προγράμματος ορίζεται η Αγροτική Τράπεζα Ελλάδος Α.Ε. -Οι ειδικότεροι όροι και οι λεπτομέρειες της συνεργασίας του δημοσίου με την Α.Τ.Ε. Α.Ε. καθορίζονται με σύμβαση που υπογράφεται για λογαριασμό του Ελληνικού Δημοσίου από τον Υπουργό Γεωργίας. β)Ο συνολικός αριθμός των εντασσομένων είναι 50.000 η δε κατανομή της ένταξης αυτών είναι η εμφανιζόμενη στον συν. Πίνακα 2. γ)Η παραμονή των δικαιούχων στο μέτρο είναι 15ετής. δ)Στη συνολική δημόσια δαπάνη εφαρμογής του προγράμματος μέχρι και το έτος 1997 η συμμετοχή του ΕΓΤΠΕ είναι 75% ήτοι 139,9 εκατομ. ECU. ε)Για το έτος 1994 εγκρίνεται πίστωση συνολικού ύψους 15 δις δρχ. εις βάρος του ΚΑ 5322 του προϋπολογισμού οικονομικών ενισχύσεων του Υπ. Γεωργίας, με συμμετοχή του ΕΓΤΠΕ κατά 75%, ενώ για τα επόμενα έτη η απαιτούμενη πίστωση θα καθορίζεται με κοινή απόφαση των Υπουργών Οικονομικών και Γεωργίας. στ)Το ύψος της χορηγουμένης ετήσιας αποζημίωσης ανά δικαιούχο, καθορίζεται σε 720.000 δρχ. Το ποσό αυτό προσαυξάνεται κατά 180.000 δρχ. στις ακόλουθες περιπτώσεις. αα)Όταν ο «διάδοχος γεωργός» είναι ηλικίας 20 έως και 30 ετών ή ββ) Η παραχωρούμενη γεωργική εκμετάλλευση του δικαιούχου βρίσκεται στα νησιά του Ανατ. Αιγαίου και στους Δήμους ή στις Κοινότητες των νομών Θεσπρωτίας, Ιωαννίνων, Καστοριάς, Φλώρινας, Πέλλας, Κιλκίς, Σερρών, Δράμας, Ξάνθης, Ροδόπης, Έβρου τα όρια των οποίων απέχουν μέχρι 20 χλμ. από τη μεθοριακή γραμμή. Με το άρθρ. 1 της με αριθμ. 333785/4262/28 Ιουλ.-8 Αυγ. 1997 (ΦΕΚ Β΄ 678) αποφ. Υπ. Οικον. και Γεωργίας, κατωτ. αριθ. 27, καθορίσθηκε αναδρομικά από 1 Ιανουαρίου 1997 το ύψος της άνω αποζημίωσης στις 1.020.000 δρχ. αντί των 720.000 δρχ. (Μετά τη σελ.1068,2044) Σελ. 1068,2045 Τεύχος 1326 Σελ. 7 Συνταξιοδότηση Ο.Γ.Α. 39.Λ.η.21 ζ)Η καταβολή της ετήσιας αποζημίωσης στους δικαιούχους γίνεται σε δώδεκα (12) ισόποσες μηνιαίες δόσεις ή ενδεχόμενα σε άλλα τακτά χρονικά διαστήματα, που καθορίζεται με απόφαση του Υπουργού Γεωργίας. η)Αναπροσαρμογή του ύψους της χορηγούμενης ετήσιας αποζημίωσης, μπορεί να γίνει με κοινή απόφαση των Υπουργών Οικονομικών και Γεωργίας τηρουμένων των χρηματοδοτικών ορίων που προβλέπονται στην αρ. Ε(94) 1282/14.7.94 απόφαση της Ευρ. Επιτροπής. θ)Αφ’ ότου συμπληρωθεί το νόμιμο όριο ηλικίας (65ο έτος) για συνταξιοδότηση του δικαιούχου από τον Ο.Γ.Α., γίνεται συμψηφισμός «Πρόωρης Σύνταξης» και της εκάστοτε χορηγούμενης κατώτερης σύνταξης γήρατος Ο.Γ.Α. στο ύψος της «Πρόωρης Σύνταξης». ι)Η χορήγηση της ετήσιας αποζημίωσης στους δικαιούχους σε καμιά περίπτωση δεν λογίζεται ως συνταξιοδοτική παροχή και δεν υπόκειται σε καμία κράτηση υπέρ του Δημοσίου ή τρίτου όπως ο Νόμος 2237/94 ορίζει. Η παροχή της αποζημίωσης δεν αποτελεί λόγο στέρησης ή αναστολής των προϋποθέσεων για την απόκτηση δικαιώματος σύνταξης των δικαιούχων από τον Ο.Γ.Α. Κατά τη διάρκεια παραμονής στο μέτρο οι δικαιούχοι και μέχρι τη συμπλήρωση του 65ου έτους της ηλικίας τους λογίζονται σαν «ενεργοί αγρότες» όσον αφορά τα ασφαλιστικά τους δικαιώματα και την ιατροφαρμακευτική περίθαλψη. ια)Σε περίπτωση θανάτου του δικαιούχου της «Πρόωρης Συνταξιοδότησης» η αποζημίωση καταβάλλεται στον έτερο των συζύγων και για το χρονικό διάστημα που απομένει μέχρι την προβλεπόμενη ημερομηνία για την έξοδο του δικαιούχου από το μέτρο. ιβ)Με απόφαση του Υπουργού Γεωργίας καθορίζονται οι λεπτομέρειες για την αποφυγή συσσώρευσης με άλλα κοινοτικά καθεστώτα. ιγ)Ο τρόπος πληρωμής της αποζημίωσης, τα απαιτούμενα δικαιολογητικά απόδοσης λογαριασμού κ.λ.π. καθορίζονται με απόφαση των Υπουργών Οικονομικών και Γεωργίας. Άρθρο 4 α)Στο πρόγραμμα εντάσσονται όσοι πληρούν όλες τις παρακάτω προϋποθέσεις: αα)Έχουν ηλικία 55 έως και 64 ετών. ββ)Είναι κάτοχοι και αρχηγοί γεωργικών εκμεταλλεύσεων των οποίων το μέγεθος είναι τουλάχιστον όσο το οριζόμενο στο συνημμένο πίνακα (1) ο οποίος αποτελεί αναπόσπαστο μέρος της απόφασης αυτής. γγ)Έχουν ασκήσει τη γεωργική δραστηριότητα κατά κύρια απασχόληση τουλάχιστον τα δέκα (10) τελευταία χρόνια πριν από την ένταξή τους στο πρόγραμμα. δδ)Είναι μόνιμοι κάτοικοι του νομού εντός των ορίων του οποίου βρίσκεται η γεωργική τους εκμετάλλευση. Σελ. 1068,2046 Τεύχος 1326 Σελ. 8 Κατ’ εξαίρεση θεωρείται ότι πληρούν την ως άνω προϋπόθεση οι γεωργοί των οποίων οι γεωργικές εκμεταλλεύσεις ή τμήματα αυτών ανήκουν στην αγροτική περιοχή γειτονικής Κοινότητας ή Δήμου, Νομού όμορου εκείνου στον οποίον βρίσκεται η μόνιμη κατοικία τους. εε) «α)οριστική παραχώρηση της εκμετάλλευσης με συμβολαιογραφικό έγγραφο νόμιμα μεταγεγραμμένο, ή β)ενοικίαση, τουλάχιστον δεκαπενταετούς διάρκειας, με συμβολαιογραφικό έγγραφο νόμιμα μεταγεγραμμένο, ή γ)οριστική παραχώρηση τμήματος αυτής (τουλάχιστον 20%) και ενοικίαση δεκαπενταετούς διάρκειας με συμβολαιογραφικό έγγραφο νόμιμα μεταγεγραμμένο του υπολοίπου της εκμετάλλευσης». Οι μέσα σε « » γραμμές αντικαταστάθηκαν ως άνω από την παρ. 1 της 302572/6200/29 Φεβρ.-13 Μαρτ. 1996 αποφ. Υπ. Εθν. Οικον., Οικον και Γεωργίας, κατωτ. αριθ. 24. Για την απόδειξη της παραχώρησης και την ημερομηνία υποβολής αιτήσεων για την πρώτη σειρά έτους 1996 βλέπε παρ. 2 και 3 ιδίας απόφασης. Κατ’ εξαίρεση δύνανται να διατηρήσουν το 10% της επιφάνειας της γεωργικής τους εκμετάλλευσης, αλλά σε κάθε περίπτωση όχι μεγαλύτερο από πέντε (5) στρέμματα. στστ)Παύουν οριστικά κάθε γεωργική δραστηριότητα, αμέσως μετά την ένταξή τους στους δικαιούχους του προγράμματος. Επιτρέπεται η άσκηση γεωργικής δραστηριότητας κατ’ εξαίρεση μόνο στο διατηρούμενο τμήμα της γεωργικής τους εκμετάλλευσης όπου όμως παράγουν προϊόντα αποκλειστικά για αυτοκατανάλωση. 39.Λ.η.21 Συνταξιοδότηση Ο.Γ.Α. β)Ο «διάδοχος γεωργός» στον οποίο μεταβιβάζεται η γεωργική εκμετάλλευση του δικαιούχου, θα πρέπει να έχει τις παρακάτω προϋποθέσεις: αα)Να έχει ηλικία από 20 έως και 40 ετών και στην περίπτωση των ανδρών να έχει εκπληρώσει τις στρατιωτικές του υποχρεώσεις ή να έχει απαλλαγεί νόμιμα απ’ αυτές. ββ)Να έχει ή να αποκτήσει επαρκή επαγγελματική ικανότητα, σύμφωνα με τα προβλεπόμενα για την εφαρμογή του Καν.2328/91. γγ)Να αναλάβει την υποχρέωση να ασκήσει τη γεωργία κατά κύρια απασχόληση αμέσως μετά την παραλαβή της γεωργικής εκμετάλλευσης από το δικαιούχο γεωργό. δδ)Να διατηρεί υποχρεωτικά τη γεωργική εκμετάλλευση που του μεταβιβάστηκε από το δικαιούχο, τουλάχιστον για δεκαπέντε (15) χρόνια και να τη διευρύνει, κατά την ένταξή του στο πρόγραμμα, ώστε να φτάσει σε μια έκταση τουλάχιστον 50 στρεμ. εκφρασμένη σε ισοδύναμη ξηρικών εκτάσεων, αυξάνοντας έτσι κατά 15% τουλάχιστον την εκμετάλλευση του δικαιούχου. εε)Να εκμεταλλεύεται τη γεωργική εκμετάλλευση, που του μεταβιβάστηκε από το δικαιούχο, σεβόμενος τις απαιτήσεις προστασίας του περιβάλλοντος. γ)Δεν μπορούν να ενταχθούν στους δικαιούχους: αα)Έμμισθοι υπάλληλοι, μόνιμοι ή έκτακτοι (Δημοσίου, ΝΠΔΔ, ΝΠΙΔ, Στρατιωτικοί, ιδιωτικοί κ.λ.π.). ββ)Ελεύθεροι επαγγελματίες (π.χ. επιχειρηματίες, βιοτέχνες, εργολάβοι διαφόρων έργων, γιατροί, δικηγόροι, μηχανικοί, κ.λ.π.), με εξαίρεση τους μικροεπαγγελματίες (π.χ. παντοπώλες, καφεπώλες, κουρείς κ.λ.π.) και εφόσον πληρούν τις προϋποθέσεις του άρθρ. 4 παρ. α. γγ)Συνταξιούχοι οιουδήποτε ασφαλιστικού ταμείου εσωτερικού ή εξωτερικού με εξαίρεση τους γεωργούς που παίρνουν σύνταξη (επίδομα) ως θύματα ή τραυματίες πολέμου και εφόσον πληρούν τις προϋποθέσεις του άρθρ. 4 παρ. α. δ)Οι σύζυγοι των παραπάνω εξαιρουμένων κατηγοριών (παρ. γ) που έχουν τις προϋποθέσεις του άρθρ. 4 παρ. α δύνανται να ενταχθούν στους δικαιούχους του προγράμματος. Άρθρο 5 α)Οι ενδιαφερόμενοι για ένταξη στο πρόγραμμα υποβάλλουν στις κατά τόπους υπηρεσιακές μονάδες της Α.Τ.Ε. Α.Ε., αίτηση με όλα τα απαραίτητα δικαιολογητικά, που καθορίζονται με απόφαση του Υπουργού Γεωργίας, πλην των αποδεικτικών στοιχείων οριστικής μεταβίβασης της γεωργικής τους εκμετάλλευσης στους «διαδόχους γεωργούς». β)Συνιστάται τριμελής επιτροπή, κατά υπηρεσιακή μονάδα της Α.Τ.Ε. Α.Ε. αα)Η εν λόγω επιτροπή εξετάζει τις υποβληθείσες αιτήσεις με τα ανωτέρω δικαιολογητικά, και εντός χρονικού διαστήματος είκοσι (20) ημερών από την ημερομηνία λήξης της προθεσμίας υποβολής των αιτήσεων, αναφέρει δια της Κεντρικής Υπηρεσίας της ΑΤΕ Α.Ε. στο Υπουργείο Γεωργίας τον αριθμό των δυναμένων να ενταχθούν στο πρόγραμμα. ββ)Με απόφαση του Υπουργού Γεωργίας καθορίζεται ο αριθμός των εντασσομένων στο πρόγραμμα, κατά Υποκαταστήματα της ΑΤΕ Α.Ε. γγ)Η τριμελής επιτροπή εντός δέκα (10) ημερών από τη λήψη της κατανομής εισηγείται στον οικείο Νομάρχη την προέγκριση ή την απόρριψη της αιτήσεως, ανάλογα με το αν συντρέχουν ή όχι οι απαιτούμενες προϋποθέσεις. γ)Ο Νομάρχης εντός χρονικού διαστήματος δεκαπέντε ημερών εκδίδει σχετική απόφαση προέγκρισης-προένταξης ή απόρριψης της αίτησης. Για όσους εκδίδεται απόφαση προένταξης, καλούνται με την ίδια απόφαση να προσκομίσουν τα αποδεικτικά στοιχεία οριστικής μεταβίβασης της γεωργικής τους εκμετάλλευσης. Μετά τη παρέλευση χρονικού διαστήματος τριών μηνών από την ημερομηνία έκδοσης της εν λόγω απόφασης παύει αυτοδικαίως η ισχύς της εφόσον δεν έχουν προσκομιστεί τα αποδεικτικά στοιχεία οριστικής μεταβίβασης. δ)Τα αποδεικτικά στοιχεία οριστικής μεταβίβασης της γεωργικής εκμετάλλευσης υποβάλλονται στις υπηρεσιακές μονάδες της Α.Τ.Ε. Α.Ε., όπου είχαν υποβληθεί και οι αιτήσεις των ενδιαφερομένων. Οι τριμελείς επιτροπές εντός χρονικού διαστήματος είκοσι ημερών υποβάλλουν εισήγηση στον οικείο Νομάρχη για οριστική ένταξη ή για ακύρωση των αποφάσεων προένταξης των ενδιαφερομένων. ε)Με απόφασή του ο Νομάρχης εντός χρονικού διαστήματος δεκαπέντε ημερών εκδίδει απόφαση οριστικής ένταξης των ενδιαφερομένων στο πρόγραμμα ή απόρριψή τους. Η υποχρέωση καταβολής της αποζημίωσης στους δικαιούχους αρχίζει από την ημερομηνία της υποβολής των αποδεικτικών μεταγραφής των συμβολαίων μεταβίβασης της γης, όπου ασκείται η γεωργική εκμετάλλευση. στ)Κατά των απορριπτικών αποφάσεων των Νομαρχών, οι ενδιαφερόμενοι μπορούν να ασκήσουν ιεραρχική προσφυγή ενώπιον του Υπουργού Γεωργίας, σύμφωνα με το άρθρο 8 του Ν. 3200/55. Για τον τρόπο άσκησης ιεραρχικής προσφυγής και άλλες σχετικές διατάξεις μετά την έναρξη πλήρους λειτουργίας των Νομαρχιακών Αυτοδιοικήσεων, βλέπε την περίπτ. β΄ της με αριθμ. 359475/2411/31 Μαΐου-13 Ιουν. 1995 (ΦΕΚ Β΄ 511), κατωτ. αριθ. 23, αποφ. Υπ. Εθν. Οικον. Οικον. και Γεωργίας. ζ)Προκειμένου να τηρηθούν οι όροι του προγράμματος όσον αφορά την ετήσια ένταξη δικαιούχων οι αιτήσεις θα υποβάλλονται δύο φορές το χρόνο και ειδικότερα εντός του Ιανουαρίου ή του Ιουλίου κάθε έτους. Ειδικά τον πρώτο χρόνο εφαρμογής (1994) οι αιτήσεις πρέπει να υποβληθούν μέχρι 30.11.1994. Με το άρθρ. 3 της με αριθμ. 333785/4262/28 Ιουλ.-2 Αυγ. 1997 (ΦΕΚ Β΄ 678), κατωτ. αριθ. 27, αποφ. Υπ. Οικον. και Γεωργίας, καθορίστηκε ότι οι αιτήσεις θα υποβάλλονται 6 φορές το χρόνο. (Μετά τη σελ.1068,2046) Σελ.1068,2047 Τεύχος 1326 Σελ. 9 Συνταξιοδότηση Ο.Γ.Α. 39.Λ.η.21 Άρθρο 6 α)Διενεργούνται κατ’ έτος δειγματοληπτικοί έλεγχοι σε ποσοστό 5% επί του αριθμού των δικαιούχων με ευθύνη του φορέα εφαρμογής του μέτρου. Οι δειγματοληπτικοί έλεγχοι έχουν τον χαρακτήρα επιτόπιας ή λογιστικής εξέτασης στα επίπεδα αφενός του αποχωρούντος «πρόωρα» και αφετέρου του «διαδόχου». β)Με απόφαση του Υπουργού Γεωργίας ή αυτού και του αρμόδιου κατά περίπτωση Υπουργού, συγκροτούνται επιτροπές από υπαλλήλους του Υπ. Γεωργίας και άλλων φορέων για τη διεξαγωγή ελέγχων. γ)Σε περίπτωση που ο δικαιούχος της αποζημίωσης δεν τηρεί τις συμβατικές του υποχρεώσεις όπως ορίζονται στον Καν. (ΕΟΚ) 2079/92 του Συμβουλίου και στις σχετικές κανονιστικές του διατάξεις ή παραπλάνησε την Υπηρεσία, ως προς τις προϋποθέσεις ένταξής του στους δικαιούχους, τότε με απόφαση του οικείου Νομάρχη: αα)Διακόπτεται κάθε παραπέρα καταβολή της αποζημίωσης. ββ)Τυχόν καταβληθέντα ποσά αποζημίωσης που έχουν ληφθεί, εισπράττονται έντοκα και με τη διαδικασία των διατάξεων του Ν.Δ. 356/74 «περί εισπράξεως Δημοσίων Εσόδων». «δ)Σε περίπτωση αθέτησης των υποχρεώσεων από τους «διαδόχους γεωργούς» όπως αυτές καθορίζονται στον Καν. (ΕΟΚ) 2079/92 του Συμβουλίου και στις σχετικές εφαρμοστικές του διατάξεις, με απόφαση του οικείου Νομάρχη αποκλείονται από όλες τις ενισχύσεις και τα προγράμματα του Υπουργείου Γεωργίας, για μια δεκαετία. Η μέσα σε « » παρ. δ΄ αντικαταστάθηκε ως άνω από το άρθρ. 1 της με αριθμ. 343552/4922/4-11 Σεπτ. 1997 (ΦΕΚ Β΄ 818) αποφ. Υπ. Εθν. Οικονομίας, Οικονομικών και Γεωργίας. Άρθρο 7 α)Με κοινή απόφαση του Υπουργού Γεωργίας και των καθ’ ύλην αρμόδιων Υπουργών είναι δυνατή η τροποποίηση ή αντικατάσταση όρων και προϋποθέσεων εφαρμογής της παρούσας. β)Με απόφαση του Υπουργού Γεωργίας καθορίζεται κάθε άλλη λεπτομέρεια εφαρμογής της παρούσας απόφασης. Για τις αποφάσεις που θα εκδοθούν σύμφωνα με το παρόν άρθρ. 7, μετά την έναρξη πλήρους λειτουργίας των Νομαρχιακών Αυτοδιοικήσεων, βλέπε περίπτ. γ΄ της με αριθμ. 359475/2411/31 Μαΐου-13 Ιουν. 1995, (ΦΕΚ Β΄ 511), κατωτ. αριθ. 23,  αποφ. Υπ. Εθν. Οικον., Οικον. και Γεωργίας. Σελ. 1068,2048 Τεύχος 1326 Σελ. 10 